DEXON ควัก 34 ล้าน ตั้ง Dexon Technology สหรัฐ ลุยระบบตรวจท่อ “น้ำมัน-ไฮโดเจน”
บอร์ด DEXON ไฟเขียวตั้งบริษัทย่อย Dexon Technology  ในสหรัฐ พร้อมเพิ่มทุน 2 บริษัทย่อย “Dexon Technology Europe-เด็กซ์ซอน เมคคานิคอล โชลูชั่นส์  ลุยให้บริการตรวจสอบระบบท่อนำส่งเทคโนโลยีขั้นสูง-บริการออกแบบ ติดตั้ง และซ่อมบำรุง
DEXON ควัก 34 ล้าน ตั้ง Dexon Technology รุกหนักตลาดสหรัฐ บริการตรวจสอบท่อส่งน้ำมัน-ก๊าชไฮโดเจน พร้อมเพิ่มทุน 2 บริษัทย่อย
8 พ.ค. 2566

บริษัท เด็กซ์ซอน เทคโนโลยี จำกัด (มหาชน) หรือ DEXON เปิดเผยว่า ที่ประชุมคณะกรรมการบริษัทครั้งที่ 3/65 เมื่อวันที่ 14 กันยายน 2565 และมติที่ประชุมคณะกรรมการบริษัทครั้งที่ 2/66 เมื่อวันที่ 5 พฤษภาคม 2566 โดยมีมติอนุมัติจัดตั้งบริษัทย่อยใหม่ในประเทศสหรัฐอเมริกาในซื่อบริษัท Dexon Technology USA Inc. ให้บริการตรวจสอบระบบท่อนำส่งด้วยเทคโนโลยีขั้นสูง และการตรวจสอบเตาหลอม (Furnace) ทุนจดทะเบียน 1,000,000 ดอลลาร์สหรัฐ หรือราว 34 ล้านบาท ประกอบด้วยหุ้นสามัญ 1,000,000 หุ้น มูลค่าที่ตราไว้ 1 ดอลลาร์สหรัฐ ต่อหุ้น โดย DEXON ถือหุ้นร้อยละ 100.00  และมีกรรมการประกอบด้วย 1. Miss Laila Stuvik, 2. Mr. Mohammed Ilyas และ3. นางสาว ชนนิกานต์ อรัญรัตน์ โดยเงินทุนที่ได้รับจากการเสนอขายหุ้นให้แก่ประชาชนทั่วไปเป็นครั้งแรก (IPO)
นอกจากนี้ได้จดทะเบียนเพิ่มทุน 2 บริษัทย่อยคือ จดทะเบียนเพิ่มทุนบริษัทย่อยในประเทศเนเธอร์แลนด์ “บริษัท Dexon Technology Europe B.V. ให้บริการตรวจสอบระบบท่อนำส่งด้วยเทคโนโลยีขั้นสูง และการตรวจสอบเตาหลอม (Furnace)เป็นทุนจดทะเบียนใหม่ 651,000 ยูโร ประกอบด้วยหุ้นสามัญ 651,000 หุ้น มูลค่าที่ตราไว้ 1 ยูโร ต่อหุ้น โดย DEXON ถือหุ้นร้อยละ 100.00  และกรรมการประกอบด้วย 1. Mr. Jarno de Jonge,2. นาย กรเมศร์ คำแสน โดยแหล่งเงินทุนที่ใช้มาจากการเสนอขายหุ้นให้แก่ประชาชนทั่วไปเป็นครั้งแรก (IPO)
อีกทั้งจดทะเบียนเพิ่มทุนบริษัทย่อยในประเทศไทย “บริษัท เด็กซ์ซอน เมคคานิคอล โชลูชั่นส์ จำกัด ให้บริการออกแบบ ติดตั้ง และซ่อมบำรุงเป็นทุนจดทะเบียนใหม่ 5 ล้านบาท ประกอบด้วยหุ้นสามัญ 50,000 หุ้น มูลค่าที่ตราไว้ 100 บาทต่อหุ้น โดย DEXON ถือหุ้นร้อยละ 99.99และกรรมการประกอบด้วย 1. Mr. Martin Stuvik,2. นาง มัลลิกา แก่กล้า และ 3. Mr. Jarno de Jonge โดยใช้แหล่งเงินทุนหมุนเวียนของบริษัทฯ